Deu persones s'incorporen a la plantilla municipal d'Alboraia amb els programes EMPUJU i EXPLUS
19 de octubre de 2023

Este matí s'han incorporat deu persones a la plantilla municipal, dins dels programes EMPUJU i EXPLUS 2023 cofinançats pel Fons Social Europeu de la Unió Europea, gràcies a aquesta col·laboració entre l'Ajuntament d'Alboraia i la Conselleria d'Economia Sostenible, Sectors Productius, Comerç i Treball, a través de LABORA Servei Valencià d'Ocupació i Formació.

L'alcalde ha donat la benvinguda a les sis persones majors de 30 anys, i quatre menors de 30 anys, que donaran suport a la plantilla de l'Ajuntament d'Alboraia durant un any de contracte.

Les ofertes d'ocupació s'han gestionat a través de LABORA Servei Valencià d'Ocupació i Formació.

L'objectiu d'aquest programa és millorar l'ocupabilitat de les persones del municipi, en particular de les persones desocupades de llarga duració i els grups desfavorits en el mercat laboral.

Miguel Chavarría els ha donat l'enhorabona pel seu contracte, i els ha desitjat que aquesta estada els permeta conéixer millor l'ajuntament, alhora que també siga positiu per al municipi disposar del seu suport amb l'objectiu de millorar els serveis d'Alboraia.